Etiketa schválená: 14.02.2023
Prípravok na ochranu rastlín pre profesionálnych používateľov
BEETLON

Postrekový, pyrethroidný insekticídny prípravok vo forme emulgovateľného koncentrátu, určený na ochranu poľnohospodárskych plodín proti cicavým a žravým škodcom. 

ÚČINNÁ LÁTKA:
	Lambda-cyhalothrin
	50 g/l
(5,3% hm)
	

	
	
	



OZNAČENIE PRÍPRAVKU:

	GHS02
	GHS08
	GHS09

	
Nebezpečenstvo



H226	Horľavá kvapalina a pary.
H302	Škodlivý po požití.
H304	Môže byť smrteľný po požití a vniknutí do dýchacích ciest.
H319	Spôsobuje vážne podráždenie očí.
H332	Škodlivý pri vdýchnutí.
H336	Môže spôsobiť ospalosť alebo závraty.
H410	Veľmi toxický pre vodné organizmy, s dlhodobými účinkami.
EUH401	Dodržiavajte návod na používanie, aby ste zabránili vzniku rizík pre zdravie ľudí a životné prostredie.
P210	Uchovávajte mi dosahu tepla, horúcich povrchov, iskier, otvoreného ohňa a iných zdrojov zapálenia. Nefajčite.
P261	Zabráňte vdychovaniu prachu/dymu/plynu/hmly/pár/aerosólov.
P280	Noste ochranné rukavice/ochranný odev/ochranné okuliare/ochranu tváre.
P301+P310	PO POŽITÍ: Okamžite volajte NÁRODNÉ TOXIKOLOGICKÉ INFORMAČNÉ CENTRUM/lekára.
P331	Nevyvolávajte zvracanie.
P501	Zneškodnite obsah/nádobu v súlade s miestnymi predpismi. 

SP1	Neznečisťujte vodu prípravkom alebo jeho obalom. (Nečistite aplikačné zariadenia v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek.)
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke  minimálne 10 m  pri aplikácii na poľné plodiny a 25 m pri aplikácii na  jablone.

Z1	Pre domáce, hospodárske a voľne žijúce zvieratá zvlášť nebezpečný, osobitne pre prežúvavce.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč2	Prípravok pre včely škodlivý.
Aplikujte len v bezletovom čase včiel, vo večerných hodinách! Pri aplikácii zabráňte úletu postrekovej kvapaliny na necieľový porast! 

Zákaz používania prípravku v 1. ochrannom pásme zdrojov pitných vôd!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! Zákaz priameho vypúšťania nespotrebovaných zvyškov do podzemných vôd!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!
	
	

	Držiteľ povolenia: 
	Cedrus International, s.r.o.
Jantárová 18, 929 01 Dunajská Streda
Slovenská republika

	
	

	Číslo povolenia ÚKSÚP: 
	[bookmark: _GoBack]23-01488-PO

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie: 
	1 l  PET kanister

	
	


PÔSOBENIE PRÍPRAVKU
Prípravok BEETLON na báze účinnej látky lambda – cyhalothrin, patrí do skupiny syntetických pyrethroidov. Hmyz usmrcuje ako dotykový a požerový jed. 
       
NÁVOD NA POUŽITIE
	Plodina
	Účel použitia 
	Dávka/ha
	Ochranná doba
	Poznámka

	pšenica ozimná, pšenica jarná 
	vošky
	0,1 l
	AT
	

	pšenica ozimná
	pestrička pšeničná 
	0,1 l
	AT
	

	repa cukrová 
	skočky, kvetárka repová, siatica oziminová 
	0,15 l
	56
	

	repka ozimná, repka jarná 
	krytonos šešuľový, blyskáčik repkový
	0,15 l
	AT
	

	
	skočka repková
	0,1 l
	AT
	

	hrach
	listárik čiarkovaný
	0,15 l
	25
	

	
	obaľovač hrachový, voška hrachová
	0,1 l
	25
	

	bôb 
	listárik čiarkovaný
	0,15 l
	25
	

	
	obaľovač hrachový, voška hrachová
	0,1 l
	25
	

	zemiak
	vošky
	0,15 l
	AT
	

	hruška
	méra hrušková
	0,18 l
	7
	



· Pri použití v pšenici ozimnej, pšenici jarnej a hruškách  dodržujte najmenej 14 dňový interval medzi jednotlivými aplikáciami. Doba poslednej aplikácie pri pšenici ozimnej, pšenici jarnej je pred fázou neskorej mliečnej zrelosti a u hrušiek 7 dní pred zberom.
· Pri použití na repku ozimnú, repku jarnú, hrach siaty, bôb a repu cukrovú sa musí dodržať najmenej 7 dňový interval medzi jednotlivými aplikáciami. Doba poslednej možnej aplikácie v repke ozimnej a repke jarnej je pred kvetom, najneskôr do fázy BBCH 59, v hrachu a bôbe 25 dní pred zberom, v repe cukrovej 8 týždňov pred zberom.

POKYNY  PRE APLIKÁCIU
Predpokladom dosiahnutia dobrého účinku, je dobré pokrytie rastliny postrekovou kvapalinou.
Pšenica ozimná, pšenica jarná:
Vošky – na ničenie vošiek ako vektorov vírusu žltej zakrpatenosti jačmeňa - postrekujte plodiny zasiate na začiatku októbra, v polovici októbra, alebo pri zistení výskytu vošiek v poraste. Postrek zopakujte koncom októbra až začiatkom novembra na konci migrácie vošiek, ak sa vošky ešte vyskytujú na plodine. 
Letné vošky – prípravok aplikujte, keď sú napadnuté dve tretiny klasov (s piatimi a viac voškami na klase) a množstvo vošiek narastá. Odporúča sa čím skôr začať s postrekom v ohrozených  oblastiach, tam, kde došlo k napadnutiu škodcami. Aplikujte medzi začiatkom kvitnutia a mliečnou zrelosťou. Dávka 0,1 l/ha na 200-300 l/ha vody. 
Maximálne 4 krát za vegetáciu. 
Pšenica ozimná:
Pestrička pšeničná (Opomyza florum)- s ošetrením možno začať od konca januára alebo začiatku februára a neskôr, ak sa v poraste objavili skupiny  nakladených vajíčok. Najviac sú ohrozené najmladšie rastliny. Postreky aplikované proti jesenným voškám tiež napomôžu likvidácii tohto škodcu. Dávkovanie je 0,1 l/ha na 200 l/ha vody. 
Maximálne 4 krát za vegetáciu na vajíčkové hniezda
Repa cukrová:
Skočky – postrek aplikujte hneď, ako dôjde k výskytu skočiek v poraste. Postrek zopakujte po 10-14 dňoch, ak napadnutie pretrváva. Dávkovanie je 0,15 l/ha na 200 l/ha vody. 
Kvetárka repová – ošetrujte v čase keď sa na rube listov objavia skupiny vajíčok. Samičky kladú vajíčka v skupinách na rub listov   zvyčajne koncom mája do začiatku júla. Dávkovanie 0,15 l/ha na 200 l/ha vody. 
Siatica oziminová – postrek aplikujte  v čase keď sa na listoch  objavia skupiny vajíčok, ktoré kladú motýle 1. Generácie obyčajne v máji, alebo podľa signalizácie. Postrek zopakujte o 10-14 dní. Dávkovanie je 0,15 l/ha na 400-1000 l/ha vody. Maximálne 2 krát za vegetáciu. 
Repka ozimná, repka jarná:
Ošetrujte len pred kvetom, max. do fázy BBCH 59. 
Skočka repková – postrek aplikujte na začiatku  výskyte škodcu . Postrek opakujte po 10-14 dňoch, ak napadnutie pretrváva. Dávkovanie je 0,15 l/ha na 200 l/ha vody.
Blyskáčik repkový – postrek aplikujte vo fáze  zelené až žlté puky (BBCH 51 – 59), ak dôjde k prekročeniu prahu škodlivosti blyskáčika repkového. Ak je to potrebné, postrek zopakujte pred vytvorením žltého puku (BBCH 59). Dávkovanie je 0,15 l/ha na 200-300 l/ha vody. 
Krytonos šešuľový – repka ozimná: aplikujte pri 75% opadnutí okvetných listkov, ak dôjde prekročeniu prahu škodlivosti krytonosa šešuľového. Repka jarná: postrek aplikujte od fázy viditeľných kvetných pupeňov (zelené puky). Dávkovanie je 0,15 l/ha na 200-300 l/ha vody. 
Maximálne 3 krát za vegetáciu.  
Hrach a bôb :
Listárik čiarkovaný - proti listárikovi čiarkovanému treba porasty hrachu ošetriť hlavne v kritickom období od vzchádzania do vývinového štádia troch pravých listov, po zistenom priemernom výskyte 2-3 chrobákov na 1 m2 plochy porastu. Dávkovanie je 0,15 l/ha na 200-300 l/ha vody.
Obaľovač hrachový - v hrachu postrekujte na kvitnúce plodiny podľa počtu jedincov vo feromónových lapačoch alebo na základe odborného poradenstva. nepostrekujte počas denných horúčav, kedy sú včely najaktívnejšie. Bôb: postrekujte v odhadovanom čase výskytu alebo pri neskorých plodinách vo fáze plného kvitnutia. Postrek opakujte po 10-14 dňoch po prvom postreku. Dávkovanie je 0,10 l/ha na 300-600 l/ha vody.  
Voška hrachová – postrekujte v dobe kvitnutia plodiny po prekročení prahu škodlivosti, alebo na základe signalizácie. Pravidelné monitorovanie porastov sa odporúča zvlášť pri odkvitnutí. Postrek podľa potreby zopakujte. Dávkovanie je 0,10 l/ha na 200-300 l/ha vody. 
Maximálne 2 krát za vegetáciu. 
Zemiak:
Vošky – postrekujte na základe signalizácie, alebo hneď ako dôjde k prekročeniu prahu škodlivosti vošiek. Postrek podľa potreby zopakujte po 14 dňoch. Dávkovanie je 0,15 l/ha 400-600 l/ha vody. Maximálne 4 krát za vegetáciu
Méra hrušková – za normálnych okolností postrek vykonávajte od konca februára až do začiatku marca, kedy škodca kladie vajíčka. Ďalší postrek môže byť potrebný v lete s opakovaním o 14-21 dní. Dávkovanie je 0,18 l/ha na 200-2000 l/ha vody. Maximálne 3 krát za vegetáciu. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Nie sú známe.

OPATRENIA PROTI VZNIKU REZISTENCIE
Na zabezpečenie maximálnej a dlhotrvajúcej účinnosti na minimalizovanie pravdepodobnosti rozvoja rezistentných druhov škodcov, odporúčame zaviesť do pravidelných ročných postrekových programov nepyretroidný insekticíd. 

VPLYV NA ÚRODU
Nie je známy.

VPLYV NA NÁSLEDNÉ, NÁHRADNÉ A SUSEDIACE PLODINY
Nie je známy.

VPLYV NA UŽITOČNÉ A INÉ NECIEĽOVÉ ORGANIZMY
Nie je známy. 

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Pri príprave zmesí nemiešajte koncentráty, prípravky vlejte do nádrže oddelene. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Použité aplikačné zariadenie a trysky vypláchnite čistou vodou, ochranné pracovné prostriedky a pomocné nádoby asanujte 3 % roztokom uhličitanu sodného (sódy).


BEZPEČNOSTNÉ OPATRENIA
Pri práci s prípravkom používajte ochranný pracovný oblek, zásteru z pogumovaného textilu, ochranný štít na tvár alebo ochranné okuliare, gumené  rukavice a gumené topánky. Postrek robte len za bezvetria alebo mierneho vánku, a to v smere po vetre od pracujúcich. Postrek nesmie zasiahnuť susedné kultúry. Pri práci a po nej až do vyzlečenia ochranného obleku a dôkladného umytia celého tela teplou vodou a mydlom nepite, nejedzte a ani nefajčite! Po umytí ošetrite pokožku rúk reparačným krémom. S vodou tvorí emulziu. Ak sa dostane do centra požiaru, požiar haste najlepšie hasiacou penou, hasiacim práškom, prípadne pieskom alebo zeminou. Vodou len vo forme jemného zahmlievania, a to len v takých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje podzemných a ani recipienty povrchových vôd.
Dôležité upozornenie: pri požiarnom zásahu použite izolačné dýchacie prístroje, pretože pri horení môže dochádzať ku vzniku toxických splodín.

PRVÁ POMOC
Po nadýchaní	Opustite zamorený priestor, zabezpečte pokoj a lekársku pomoc. 
Po požití	Nevyvolávajte zvracanie, vypláchnite ústa vodou. Okamžite vyhľadajte lekársku pomoc a lekárovi predložte etiketu prípravku alebo kartu bezpečnostných údajov.  
Po zasiahnutí očí	Oči dôkladne vyplachujte po dobu asi 15 minút veľkým množstvom vody.  Vyhľadajte lekársku pomoc. 
Po zasiahnutí pokožky	Odstráňte kontaminovaný odev, zasiahnuté miesto omývajte vodou a mydlom. V prípade podráždenia pokožky vyhľadajte lekársku pomoc. 
V prípade potreby lekár môže liečbu konzultovať s Národným toxikologickým informačným centrom v Bratislave, č. tel.: +421 (0)2 54 774 166.

SKLADOVANIE
Prípravok skladujte v originálnych uzavretých obaloch, v čistých, suchých, vetrateľných a uzamknutých skladoch, oddelene od požívatín, krmív, liekov, dezinfekčných prostriedkov  obalov od týchto látok pri teplote od +5 do +30 ºC. Prípravok chráňte pred mrazom a priamym slnečným žiarením. Pri dodržaní skladovacích podmienok poskytuje výrobca záruku účinnosti prípravku (v originálnych neporušených obaloch) 2 roky od dátumu výroby.   
Výrobca neručí za škody vzniknuté nevhodným skladovaním alebo nevhodným použitím prípravku.
 
ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

